Christopher Rådlund

Christopher Robin Rådlund (født 21. april 1970 i Göteborg, død 23. september 2022 i Oslo) var en svensk billedkunstner bosatt i Norge siden 1991. 


== Utdannelse ==
Rådlund var utdannet ved Konstindustriskolan i Göteborg (1988–1991, 1994–1995), Statens Håndverks og Kunstindustriskole i Oslo (1991–1992), Konsthögskolan i Umeå (1992–1995) og Kunstakademiet i Oslo (1995–1998). Ved Kunstakademiet var han elev av Jan Valentin Sæther, som fra 1995 besatte en nyopprettet professorstilling innenfor figurativt maleri. Sæther virket som en «forløser og katalysator» for en gruppe yngre malere som er omtalt som «Sæthergruppen». Rådlund er nevnt blant disse kunstnerne.


== Liv og virke ==

Christopher Rådlund var sønn av Kerstin Kolberg og kunstneren og forfatteren Ralph Rådlund. Han vokste opp i Göteborg, men flyttet til Oslo under utdannelsen. I 1998 ble han gift med maler og musiker Stine (Ellen Christine)  Mikkelsen. De fikk en sønn, men ble skilt to år senere.Rådlund arbeidet primært med malerier og grafikk og debuterte på Høstutstillingen i 1994. Han holdt sin første separatutstilling – «Landskap» – i Galleri 27 i Oslo i 1998. Under utstillingen samme sted i 1999, møtte man motiver som også skulle bli sentrale i hans senere produksjon, nemlig visnede roser og landskapsmotiver. En annen gjenganger i hans motiver er gjengivelsen av skyformasjoner. 
«Christopher Rådlunds konstnärskap är av den sorten där ett förhållandevis begränsat antal motiv bearbetas och extrapoleras i verk efter verk, år efter år, decennium efter decennium. Det är som om själva återvändandet och upprepandet har ett egenvärde – inte minst i egenskap av immanent kritik av den sorts jakt efter nyhetens behag som i så stor utsträckning har präglat den globala konstscenen under i stort sett hela nittonhundratalet. Därmed framstår också några av Rådlunds återkommande motiv som synnerligen karaktäristiskt för hans konstnärskap, nämligen himlarna och molnen.»Christopher Rådlunds arbeider har en avgrenset palett med noen få hovedfarger og kontraster, og hans landskaper er «tungt stemningsladet på en måte som kan gi assosiasjoner til både følelsen av fremmedgjøring som man finner i Edward Hoppers bilder og Prins Eugens symbolisme».Rådlund utga tidsskriftet Kilden, og var gjesteredaktør i Aorta. 


==== Konsertmaleri ====
Rådlund samarbeidet med en rekke musikkartister og scenekunstnere. Han samarbeidet i en årrekke med komponisten Marcus Paus, noe som resulterte i flere felles utgivelser og opptredener. Under metal-festivalen Hellfest i 2016 malte han et bilde på scenen under bandet Solefalds opptreden. Han var også festivalkunstner ved Hardanger Musikkfest i 2015 med en lignende opptreden.


==== St. Olavs gate ====

Christopher Rådlunds hjem i St. Olavs gate i Oslo var et kraftsentrum i det figurative kunstmiljøet i Norge. Her fant man også Stiftelsen Byens Fornyelse, og her oppsto kulturinstitusjonen Frie Kunster. Rådlund var en av drivkreftene bak Frie Kunster, og var aktiv innenfor kunstretningen retrogardisme. Han var medlem av rådet i Stiftelsen Byens Fornyelse og medvirket i flere av stiftelsens prosjekter, blant annet i arbeidet med en alternativ plan for området Filipstad i Oslo.


==== Figurationer ====
Sommeren 2009 var Christopher Rådlund og Axess magasins Johan Lundberg kuratorer for kunstutstillingen Figurationer på Edsviks konsthall i Sollentuna. Utstillingen sammenfalt med lanseringen av boken Figurationer (Atlantis förlag), og ga støtet til en heftig kunstdebatt i Sverige.


==== Afghanistan ====
Etter et opphold hos de norske styrkene på Meymaneh-basen i Afghanistan i 2013, stilte Rådlund i 2014 ut malerier med motiver derfra i form av utstillingen Fjern Front på Forsvarsmuseet i Oslo. «Gjennom å male norske soldater i leir og på oppdrag i Afghanistan har Christopher R. Rådlund gitt oss en samling frossede øyeblikk fra den lengste konflikten i moderne norsk historie. Med denne utstillingen får ISAF-operasjonen en varig plass i den norske kollektive hukommelsen.»


== Illustrasjoner til musikk og litteratur (utvalg) ==
2008: Omslag til BC: Sinecure 
2018: Omslag til CD-singel av Kari Bremnes: Når du går
2021: Omslag til Funeral: Praesentialis in Aeternum 
2021: Omslag til Eli Storbekken: Tidløse toner 
2022: Omslag til Damokles: Nights Come Alive 
2022: Omslag til Marcus Paus: Cabin Fever 
2022: Omslag til Tirill Mohn: Three Love Songs And A Swan Song 


== Separatutstillinger ==
1998 Galleri 27, Oslo
1999 Galleri 27, Oslo
2000 Galleri Bouhlou, Bergen
2002 Galleri Semmingsen, Oslo
2004 Galleri Linné, Uppsala
2004 Galleri Moltrix
2005 Galleri Ismene, Trondheim
2005 Galleri Jennestad, Sortland
2005 Galleri Kleppe, Vågå
2005 Galleri Semmingsen, Oslo
2005 Ålesund Kunstforening
2006 Galleri Ismene, Trondheim
2006 Kristiansund Kunstforening
2007 Bærum Kunstforening
2007 Galleri G, Sandnes
2007 Galleri Kunstverket, Oslo
2007 Galleri Semmingsen, Oslo
2007 Nordic Artworks, London
2007 Trygve Lie Gallery, New York
2008 Galleri Maertz, Molde
2009 Galleri Jennestad, Sortland
2009 Galleri Linné, Uppsala
2009 Hamsun-uken, Litteraturhuset, Oslo
2009 Larvik Kunstforening
2010 Galleri Ismene, Trondheim
2010 Galleri Semmingsen, Oslo
2011 Galleri Agardh Tornvall, Stockholm
2011 Festspillutstilling, EKG (Elverum kunstgalleri)
2012 KunstHub/Rod Bianco, Oslo
2013 «Evil Empires», Internasjonalen, Oslo
2013 Kragerø kunstforening
2013 Galleri Agardh Tornvall, Stockholm
2014 «Fjern front», Forsvarsmuseet, Oslo
2014 Artgate Majorstuen
2015 «Under himmelen», Galleri G, Sandnes
2015 «Fjern front», EKG (Elverum kunstgalleri)
2015 «Empires», Galleri A, Oslo
2016 Haugesund Kunstforening
2016 Galleri Hvelvet/Oseana kunst- og kultursenter, Os
2017 Galleri Semmingsen, Oslo
2017 Soli Brug, Greåker
2018 Peder Balke-senteret, Øste Toten
2019 «Mørkt Sirkus», Galleri A, Oslo
2020 «Frå Aftonlandi», Galleri Langegården, Bergen
2022 Galleri Semmingsen, Oslo


== Representert ==
Stortinget Oslo
Göteborg museum
Kungliga Biblioteket Stockholm
Statoil
Høgskolen i Akershus Oslo
Umeå kommun
Göteborgs kommun
Statens kunstråd
Södertälje konsthall
Forvarsmuseet Oslo
Göteborg och Bohusläns landsting
Det Norske Selskap


== Konkurranser og stipender ==
Blix-stipendet, København
2015: Vant konkurransen om å tegne en minnemynt for Norges Bank i forbindelse med Høyesteretts 200-årsjubileum. Arbeidet ble utført i samarbeid med kreatøren Geir Tandberg Steigan.


== Bibliografi ==
Rådlund, Christopher og Paus, Marcus (2006). Domen og elven – mappe med fem litografier av Christopher Rådlund og en CD med korverket Domen og Elven av Marcus Paus. Trondheim: Galleri Ismene. CS1-vedlikehold: Flere navn: forfatterliste (link)
Rådlund, Christopher og Lundberg, Johan (2009). Figurationer – Romantik och realism i norskt samtidsmåleri. Stockholm. CS1-vedlikehold: Flere navn: forfatterliste (link)
Ibsen, Alexander Z. og Rådlund, Christopher (2012). En sort bok om arkitektur. Oslo: Dreyer. ISBN 978-82-8265-06-01. CS1-vedlikehold: Flere navn: forfatterliste (link)


== Referanser ==


== Eksterne lenker ==
Christopher Rådlund: malerier